**มูลนิธิวิจัยมะเร็งเต้านม** (อังกฤษ: Breast Cancer Research Foundation; อักษรย่อ: BCRF) เป็นองค์การไม่แสวงหาผลกำไรอิสระ ซึ่งได้ระดมทุน 569.4 ล้านดอลลาร์เพื่อสนับสนุนการวิจัยทางคลินิกและการวิจัยต่อยอดเกี่ยวกับมะเร็งเต้านมในสหรัฐและต่างประเทศ ปัจจุบัน มูลนิธิวิจัยมะเร็งเต้านมให้ทุนสนับสนุนนักวิจัยกว่า 275 รายใน 15 ประเทศ

ผู้อำนวยการฝ่ายวิจัยของมูลนิธิวิจัยมะเร็งเต้านมคือ ดร. แลร์รี นอร์ตัน จากศูนย์มะเร็งอนุสรณ์สโลน เคตเทอริง ซึ่งมูลนิธิวิจัยมะเร็งเต้านมได้ให้ทุนสนับสนุนการวิจัยขั้นพื้นฐานเกี่ยวกับความเสี่ยงในการเกิดโรคที่แตกต่างกันค่อมะเร็งเต้านม, เซลล์ต้นกำเนิดมะเร็งเต้านม, ทราสทูซูแมบ (เฮอร์เซปติน), การรักษาด้วยการต่อต้านการสร้างเส้นเลือดใหม่ด้วยเบวาซิซูแมบ (อวาสติน), การสร้างภาพด้วยสนามแม่เหล็กไฟฟ้า, อะโรมาเทส อินฮิบิเตอร์, ทาม็อกซิเฟน และการทดลองทางคลินิกสำหรับการรักษาแบบใหม่กับเครือข่ายวิจัยมะเร็งเต้านมปริวรรต

มูลนิธิวิจัยมะเร็งเต้านมได้รับการก่อตั้งขึ้นใน ค.ศ. 1993 โดยอีฟลีน ลอเดอร์ รองประธานอาวุโสฝ่ายองค์การของดิ เอสเต ลอเดอร์ คัมพานีส์ ซึ่งความพยายามครั้งแรกของลอเดอร์ในการสร้างความตระหนักรู้เกี่ยวกับมะเร็งเต้านมคือการริเริ่มโดยตัวเธอเอง กับอเล็กซานดรา เพนนีย์ อดีตบรรณาธิการของนิตยสาร*เซลฟ์* เพื่อทำให้ริบบิ้นสีชมพูเป็นสัญลักษณ์ระดับสากลของการตระหนักรู้เกี่ยวกับมะเร็งเต้านม

การจัดหาเงินทุนและการใช้จ่าย
----------------------------



**ค่าใช้จ่ายของมูลนิธิวิจัยมะเร็งเต้านม ค.ศ. 2009–2010**

  การวิจัยและการสร้างความตระหนักรู้[*ระบุ*] (90.6%)  การจัดหาเงินทุน (5.7%)  การบริหาร (3.7%)

เครื่องบินของเดลตาแอร์ไลน์ #1821 รุ่น 767-400อีอาร์ ในเครื่องแบบสีชมพูของมูลนิธิวิจัยมะเร็งเต้านมใน ค.ศ. 2010 ส่วนใน ค.ศ. 2012 เครื่องแบบได้รับการดัดแปลงเล็กน้อยเพื่อเปลี่ยนชื่อเครื่องบินเพื่อเป็นเกียรติแก่อีฟลีน ลอเดอร์ ผู้ก่อตั้งมูลนิธิวิจัยมะเร็งเต้านม
เครื่องแบบของเครื่องบินเดลตา #1821 ได้รับการแก้ไขอีกครั้งในเดือนกันยายน ค.ศ. 2015 โดยคงไว้ซึ่งธีมมูลนิธิวิจัยมะเร็งเต้านม ครั้งนี้ริบบิ้นสีชมพูได้รับการวาดภาพบนลำตัวพร้อมคำบรรยายมูลนิธิวิจัยมะเร็งเต้านมบนเครื่องแบบมาตรฐาน ภาพนี้ถ่ายขึ้นในไม่กี่สัปดาห์หลังจากการวาดใหม่
ใน ค.ศ. 2014 มูลนิธิวิจัยมะเร็งเต้านมได้ควบคุมเงินมากกว่า 91 เซนต์ของทุก ๆ ดอลลาร์ที่ระดมได้เพื่อการวิจัยมะเร็งเต้านมและโครงการการสร้างความตระหนักรู้เกี่ยวกับมะเร็งเต้านม[*ระบุ*] มูลนิธิวิจัยมะเร็งเต้านมได้รับการยอมรับเป็นพิเศษจากหลายองค์การที่ติดตาม รวมถึงให้ข้อมูลที่ครอบคลุมและเป็นกลางเกี่ยวกับการกุศล แชริทีวอตช์ซึ่งเดิมคือสถาบันการกุศลแห่งอเมริกายังคงให้คำตัดสินมูลนิธิวิจัยมะเร็งเต้านมในระดับ "เอบวก"[*เมื่อไร?*]

อ้างอิง
-------

1. ↑  "BCRF Grantees". The Breast Cancer Research Foundation.
2. ↑  Watson, Sarah. "Fueling the search for a cure". *MD Anderson Cancer Center* (ภาษาอังกฤษ). สืบค้นเมื่อ 2020-02-04.
3. ↑  our impact: The Breast Cancer Research Foundation: What We've Accomplished
4. ↑  "Breast Cancer Awareness Campaign". The Estée Lauder Companies Inc. คลังข้อมูลเก่าเก็บจากแหล่งเดิมเมื่อ October 3, 2011.
5. ↑  "The Breast Cancer Research Foundation". *Neoplasia (New York, N.Y.)*. **4** (3): 275–277. May 2002. doi:10.1038/sj/neo/7900240. ISSN 1522-8002. PMC 1550330. PMID 11988848.
6. ↑  Watson, Sarah. "Fueling the search for a cure". *MD Anderson Cancer Center* (ภาษาอังกฤษ). สืบค้นเมื่อ 2020-02-04.
7. ↑  "Responsible Giving and Efficiencies". The Breast Cancer Research Foundation. คลังข้อมูลเก่าเก็บจากแหล่งเดิมเมื่อ 2012-09-01. สืบค้นเมื่อ 2021-11-26.
8. ↑  "Top Rated Charities". CharityWatch.

แหล่งข้อมูลอื่น
---------------

* เว็บไซต์ทางการ
* มูลนิธิวิจัยมะเร็งเต้านม ที่เฟซบุ๊ก
* มูลนิธิวิจัยมะเร็งเต้านม ที่ทวิตเตอร์
* มูลนิธิวิจัยมะเร็งเต้านม ที่อินสตาแกรม

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* สหรัฐ

 |